pouk na daljavo

**Glasbena umetnost, 5. razred** (GUM 5 05)

21. aprila 2020

**Ponavljanje in utrjevanje**

*Spoštovani učenci!*

*Ta teden in prvi teden v maju bomo utrjevali svoje znanje, saj vas bom moral od 10. maja dalje oceniti. O poteku ocenjevanja vas bom še obvestil, bo pa treba znati odgovoriti na vse, kar smo delali v tem šolskem letu. Torej imena not, solmizacijski zlogi, notne vrednosti, pavze, imena zvišanih in znižanih not, taktovski načini in osnovna teme iz našega učbenika. Sledeča vprašanja naj bodo v pomoč.*

1. **Kaj je dalmatinska klapa?**

Skupina moških pevcev v Dalmaciji, ki poje večglasne pesmi, lahko ob spremljavi tamburic, kitar in harmonike.

1. **Kje je Rezija?**

Rezija je bila nekoč najbolj vzhoden del slovenskega ozemlja, danes pa spada pod Italijo.

1. **Kaj je značilno za rezijansko ljudsko glasbo?**

Za rezijansko ljudsko glasbo je značilno, da so ob inštrumentalni glasbi ali ob petju z nogo udarjali ob tla in s tem dajali takt.

1. **Kaj je značilno za koroško ljudsko petje?**

Za koroško ljudsko petje je značilno, da vsebuje tri ali štiriglasje, kar je velika redkost.

1. **Kaj je čardaš?**

Čardaš je madžarski ljudski ples.

1. **Kdo je Ludwig van Beethoven?**

L. van Beethoven je nemški skladatelj, ki je živel v obdobju klasicizma.

1. **Kaj je Oda radosti?**

Oda radosti je Schillerjeva pesnitev, ki jo je Beethoven uporabil za četrti stavek svoje IX. simfonije. Hkrati je evropska himna.

1. **Koliko različnih glasov ima rezijanska glasba?**

Rezijanska ljudska glasba je dvoglasna, vendar en glas skozi celo skladbo ostaja na DO, medtem ko se glavna melodija razgibano giblje nad njim. ­

1. **Kaj je LIVE AID?**

Live aid je humanitarni koncert najboljših svetovnih glasbenikov, ki so ga organizirali v devetdesetih letih prejšnjega stoletja za pomoč lačnim v Afriki.

1. **Katera je najbolj znana skladba s tega koncerta?**

To je We are the world Michaela Jacksona.

1. **Kaj je Jurjevanje?**

Jurjevanje je folklorni običaj, s katerim so v Beli krajini preganjali zimo in se veselili pomladi.

1. **Kdo je Stanko Premrl?**

Stanko Premrl je slovenski glasbenik, ki se je rodil na Vipavskem. Bil je duhovnik, skladatelj in organist. Med drugim je uglasbil Zdravljico, Franceta Prešerna, ki je ob osamosvojitvi Slovenije leta 1991 postala slovenska himna.